Diari Oficial de la Generalitat Valenciana


Sumari del DOGV 5812, del 23-07-2008 (2008/8523)

Bases de la convocatòria per a la contractació d'un psicòleg a temps parcial.
-----------------------------------------------------------------------------

### Dades del document

Número de DOGV
:   5812

Data del DOGV
:   23-07-2008

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2008/8523


Data del document
:   27-06-2008

Organisme emissor
:   Ajuntament de Benigànim

Tipus de document
:   Convocatòria

Descriptors 

:   * Benigànim
    * psicologia
    * concurs administratiu
    * administració local

Bases de la convocatòria per a la contractació d'un psicòleg a temps parcial.  
 [2008/8523]  
Per Resolució d'Alcaldia de data 25 de juny de 2008, es va aprovar la contractació de la plaça de psicòleg, de règim laboral temporal, la qual es convoca per mitjà de concurs oposició.  
Així mateix, s'adjunten les bases reguladores de les proves selectives:  
Bases de la convocatòria per a contractació d'un psicòleg a temps parcial.  
I. Objecte de la convocatòria  
És objecte de la present convocatòria cobrir la plaça laboral de psicòleg al 40% de la jornada, durant el període necessari per a atendre la demanda d'este servici en l'Ajuntament, i en tot cas, fins a la reincorporació a temps complet de la persona que l'ocupa amb caràcter definitiu. Té naturalesa laboral. La jornada de treball comprendrà el nombre d'hores que s'han reduït en la jornada de la treballadora substituïda.  
La selecció es fa per concurs oposició, d'acord amb el que disposa l'article 61 de la Llei 7/2007, de 12 d'abril, de Estatut Bàsic de l'Empleat Públic.   
II. Sistema selectiu  
El sistema selectiu dels aspirants serà el de concurs oposició lliure, celebrant-se en primer lloc la fase oposició i passant a la fase concurs únicament els aspirants que hagen superat la fase d'oposició.  
En els annexos I i II d'estes bases, es desenvolupen respectivament la fase d'oposició i la de concurs.  
La qualificació final del procés vindrà determinada per la suma de les puntuacions obtingudes en la fase d'oposició i en la de concurs.  
III. Requisits exigits  
Per a prendre part en la convocatòria:  
a) Tindre la nacionalitat espanyola, o ser nacional d'un altre estat sempre que es reunisquen els requisits previstos en l'article 57.4 de la Llei 7/2007, de 12 abril, de l'Estatut Bàsic de l'Empleat Públic.   
b) Posseir la capacitat funcional per a l'exercici de les tasques.   
c) Tindre complits 16 anys i no excedir, si és el cas, de l'edat màxima de jubilació forçosa. Només per llei podrà establir-se una altra edat màxima, diferent de l'edat de jubilació forçosa, per a l'accés a l'ocupació pública.   
d) No haver sigut separat, per mitjà d'expedient disciplinari, del servici de qualsevol de les administracions públiques o dels òrgans constitucionals o estatutaris de les comunitats autònomes, ni trobar-se en inhabilitació absoluta o especial per a ocupacions o càrrecs públics per resolució judicial, per a l'accés al cos o escala de funcionari, o per a exercir funcions semblants a què exercien en el cas del personal laboral, en què haguera sigut separat o inhabilitat. En el cas de ser nacional d'un altre estat, no trobar-se inhabilitat o en situació equivalent ni haver sigut sotmés a sanció disciplinària o equivalent que impedisca, en el seu estat, en els mateixos termes l'accés a l'ocupació pública.   
e) Estar en possessió de la llicenciatura en Psicologia.  
IV. Forma i termini de presentació d'instàncies  
Els que desitgen prendre part en este procés selectiu hauran de sol·licitar-ho per mitjà d'instància. Les sol·licituds per a prendre part en les corresponents proves d'accés en què els aspirants faran constar que reunixen les condicions exigides en les presents bases generals per a optar a ocupar el lloc de psicòleg, es dirigiran a l'alcalde president de l'Ajuntament de Benigànim, i es presentaran en el Registre d'Entrada d'este Ajuntament en el termini de 20 dies naturals, comptats a partir del dia següent al de la publicació de l'anunci de la convocatòria en el Boletín Oficial del Estado.   
En relació amb la presentació, caldrà estar al que disposa l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.   
Per a ser admesos, els aspirants hauran de manifestar en la seua instància que reunixen totes i cada una de les condicions exigides en la base tercera, referides a la data d'expiració del termini de presentació d'instàncies i s'adjuntaran a estes:   
- Fotocòpia del DNI o, si és el cas, passaport compulsats.  
- Documents acreditatius de la titulació exigida en la convocatòria així com els mèrits i circumstàncies al·legades, originals o compulsades.  
V. Admissió d'aspirants  
Expirat el termini de presentació d'instàncies, l'Alcaldia dictarà una resolució en el termini màxim de 15 dies, per la qual declararà aprovada la llista d'aspirants admesos i exclosos. En la dita resolució, que es publicarà al tauler d'edictes de l'Ajuntament i Butlletí Oficial de la Província de València, s'indicarà el nom i cognoms i document nacional d'identitat dels admesos i exclosos i indicant les causes d'exclusió i concedint un termini de cinc dies hàbils per a esmena de defectes. En el cas de no presentar-se reclamacions esta llista esdevindrà en definitiva.  
Els errors de fet podran esmenar-se en qualsevol moment, d'ofici o a petició de l'interessat.  
S'anunciarà al tauler d'edictes de l'Ajuntament i en el Butlletí Oficial de la Província de València el dia, hora i lloc en què haurà de realitzar-se la prova de la fase d'oposició i de concurs.  
Per a la realització de la prova haurà d'acreditar-se la identitat per mitjà de la presentació del DNI original.   
VI. Òrgan de selecció  
El tribunal de selecció estarà compost per un president, tres vocals i un secretari, havent de posseir els seus membres un nivell de titulació igual o superior a l'exigit per a l'ingrés.  
La designació dels membres del tribunal, aprovada per l'Alcaldia, inclourà la dels respectius suplents i es farà pública junt amb la llista provisional d'admesos i exclosos, en el Butlletí Oficial de la Província de València i al tauler d'edictes de la corporació, amb una antelació mínima d'un mes a la celebració de proves selectives.  
L'abstenció i recusació dels membres del tribunal serà de conformitat amb els articles 28 i 29 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Els dubtes o reclamacions que puguen originar-se amb la interpretació de l'aplicació de les bases de la present convocatòria, així com el que haja de fer-se en els casos no previstos, seran resoltes pel tribunal, per majoria.   
VII. Relació d'aprovats, presentació de documents i nomenament   
Finalitzades les proves selectives i realitzades les valoracions, el tribunal farà pública en el tauler d'anuncis de l'Ajuntament i en el Butlletí Oficial de la Província la relació d'aspirants aprovats i per orde de puntuació aconseguida, amb indicació del document nacional d'identitat.  
La puntuació obtinguda en la fase d'oposició més la puntuació obtinguda en la fase de concurs determinarà els aspirants aprovats, devent el tribunal elevar a l'autoritat convocant, ordenada de major a menor per les puntuacions obtingudes, la relació dels aspirants que hagueren superat el procés selectiu, i si és procedent, proposarà a l'aspirant que haja obtingut major puntuació per a la formalització del corresponent contracte, quedant la resta integrats en la borsa de treball a què es referix la base VIII.  
L'aspirant proposat aportarà davant de l'administració, dins del termini de 20 dies naturals des que es publiquen en el BOP, els documents acreditatius de les condicions de capacitat i requisits exigits en la convocatòria i que s'indiquen a continuació.  
a) Fotocòpia compulsada del document nacional d'identitat, passaport o targeta de residència comunitària en vigor.  
b) Còpia autenticada pel Ministeri d'Educació.  
c) Certificat mèdic oficial, acreditatiu de no patir malaltia ni defecte físic que impedisca el normal exercici de la funció a exercir.  
d) Declaració jurada o promesa de no haver sigut separat per mitjà de procediment disciplinari de cap administració pública, òrgan constitucional o estatutari de comunitats autònomes ni trobar-se inhabilitat per a l'exercici de funcions públiques i la resta de circumstàncies a què es referix l'apartat d) de la base II.  
Els que dins del termini fixat i excepte els casos de força major no presentaren documentació o de l'examen d'esta es deduïra que no tenen algun dels requisits assenyalats, no podran ser contractats i quedaran anul·lades les seues actuacions, sense perjuí de la responsabilitat en què hagueren incorregut per falsedat en la sol·licitud inicial.  
La resolució de contractació serà adoptada per l'Alcaldia, en el moment en què sorgisca la necessitat de dur a terme la contractació per a cobertura temporal del lloc corresponent, a favor de l'aspirant proposat pel tribunal, qui haurà d'incorporar-se en el termini de 15 dies a comptar de l'endemà de la notificació.  
VIII. Borsa de treball  
Segons l'orde de puntuació aconseguit es constituirà una borsa de treball. Els aspirants que havent participat i superat, almenys els dos primers exercicis del procés selectiu, formaran part de la borsa de treball la qual estendrà la seua vigència a dos anys, en supòsits de vacants en la plantilla i necessitat de la seua cobertura immediata. Segons la puntuació obtinguda es confeccionarà una llista. Davant de la necessitat de contractar un psicòleg en supòsits previstos legalment s'avisarà als seleccionats en llista, seguint l'orde establit. Quant al seu funcionament, s'avisarà als seleccionats en llista, seguint l'orde establit, i passant al següent en llista davant de la renúncia de l'anterior, que haurà de constar per escrit. La persona que renuncie quedarà exclosa de la borsa. La contractació dels integrants de la borsa es realitzarà de manera que quan finalitze el contracte amb la persona que ocupe el primer lloc en llista es passarà, davant de la necessitat d'una nova contractació, a contractar la segona i així successivament fins al final. Arribat a l'últim de la llista, es tornarà a començar pel primer, i s'exclouran aquells que hagen renunciat i, per tant, quedat fora de la borsa.   
IX. Incidències  
Les presents bases vinculen l'administració, el tribunal i els que participen en les proves selectives, i tant la present convocatòria com tots els actes administratius que es deriven d'esta i de les actuacions del tribunal, podran ser impugnades pels interessats en els casos i en la forma establits en la Llei 30/1992, de Règim Jurídic de les Administracions Públiques i del Procediment Administratiu Comú.  
La convocatòria es regirà, per al que no disposen estes bases, pel Reial Decret Legislatiu 781/1986, de 18 d'abril, Llei 7/1985, de 2 d'abril, Llei de la Funció Pública Valenciana, i la resta de disposicions legals estatals i autonòmiques vigents referides al personal al servici de l'administració pública.  
Contra les presents bases es podrà interposar, potestativament, recurs de reposició davant de l'òrgan que el va dictar, dins del termini d'un mes, a comptar de la publicació del present acte, de conformitat amb el que disposa l'article 116.1 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificat per la Llei 4/1999, de 14 de gener, o interposar directament dins del termini de dos mesos, comptats a partir de la mateixa data, recurs contenciós administratiu davant dels jutjats contenciosos administratius de la Comunitat Valenciana, de conformitat amb el que establix l'article 8 de la Llei 29/98, de 13 de juliol, Reguladora de la Jurisdicció Contenciosa Administrativa.  
Contra les actuacions dels òrgans de selecció podran interposar-se recurs d'alçada davant de l'alcalde president de la corporació en el termini d'un mes, comptat a partir del següent al de la publicació de la corresponent resolució del tribunal (article 114 de la Llei 30/1992), segons modificació de la Llei 4/1999.  
Publiqueu esta convocatòria de proves selectives i de les seues corresponents bases en el Butlletí Oficial de la Província així com l'anunci de la convocatòria en el Boletín Oficial del Estado, de conformitat amb l'article 6 del Reial Decret 896/1991, de 7 de juny.  
ANNEX I  
Fase oposició  
La fase d'oposició constarà de tres exercicis, de caràcter d'obligatori i eliminatori:   
Primer exercici. Obligatori i eliminatori.  
Consistirà en un qüestionari de 70 preguntes, tipus test, amb quatre respostes alternatives cada una, de les quals només una és la correcta, sobre el temari que figura en l'annex III d'esta convocatòria.  
Per a la realització d'esta part, els aspirants disposaran d'un temps màxim de 2 hores. Es qualificarà amb un màxim de 70 punts.  
Per a superar este exercici, els aspirants hauran d'obtindre un mínim de 35 punts de qualificació final de l'exercici, al seu torn. Quedaran eliminats del procés els aspirants que no el superen.  
Els criteris de correcció i qualificació d'este exercici seran els següents:  
En les preguntes tipus test:  
- Resposta correcta tindrà una puntuació d'1 punt.  
- Les respostes errònies penalitzaran amb 0,5 punts.  
- Les preguntes sense contestar o contestades en més d'una de les alternatives no penalitzaran.  
Segon exercici. Obligatori i eliminatori.  
Consistirà en el desenvolupament oral de 5 preguntes triades a l'atzar d'entre les proposades pel tribunal, sobre el temari que figura en l'annex III d'esta convocatòria. Matèries específiques.   
Per a la realització d'esta part, els aspirants disposaran d'un temps màxim de 30 minuts. El tribunal podrà, al final de l'exposició, formular qüestions sobre les preguntes el desenvolupament de les quals es duga a terme. Es qualificarà amb un màxim de 70 punts.  
Per a superar este exercici, els aspirants hauran d'obtindre un mínim de 35 punts de qualificació final de l'exercici, i quedaran eliminats del procés els aspirants que no el superen.  
Els criteris de correcció i qualificació d'este exercici seran els següents:  
- Resposta correcta tindrà una puntuació de 14 punts.  
- La resposta correcta però incompleta puntuarà en funció del contingut de la resposta, a valorar pel tribunal.  
- Les preguntes sense contestar o mal contestades no penalitzaran.  
Tercer exercici. Obligatori i eliminatori.  
Consistirà en la resolució d'un supòsit pràctic que serà triat per l'opositor d'entre dos proposats pel tribunal, i que no es correspondran necessàriament amb algun dels epígrafs del programa. La puntuació màxima d'este exercici serà de 70 punts, i es valoraran els coneixements sobre el tema, la claredat d'idees, la relació de continguts i la utilització de llenguatge tècnic adequat.   
Després de la realització d'este exercici se citarà els opositors a l'exposició oral, per a la seua valoració. La falta de personació en el lloc, dia i hora indicats, suposarà l'exclusió del procediment. Només en cas de força major degudament justificada podrà alterar-se el dia o hora de l'exposició oral.   
La nota final de l'oposició s'obtindrà sumant les puntuacions dels tres exercicis i dividint el resultat entre 3; es podrà aconseguir, per tant, un màxim de 70 punts.   
ANNEX II  
Fase de concurs  
En esta fase, que només s'aplicarà als que hagen superat la fase d'oposició, es valoraran fins a un màxim de 30 punts, els següents mèrits referits a la data de finalització de presentació de sol·licituds:  
A.1. Experiència professional. Fins a una puntuació màxima de 12 punts:  
Es valorarà l'experiència en llocs de treball en ajuntaments, les funcions del quals estiguen relacionades amb el lloc de treball a raó de 0,4 punts per cada mes complet de servici actiu. No es computaran els períodes inferiors al mes.   
En els casos en què els servicis prestats hagen sigut a dedicació parcial, la valoració serà a raó de 0,2 punts per cada mes complet de servici actiu  
Es valorarà l'experiència en llocs de treball en altres administracions públiques o entitats privades, les funcions dels quals estiguen relacionades amb el lloc de treball d'administratiu d'administració general a raó de 0,2 punts per cada mes complet de servici actiu. No es computaran els períodes inferiors al mes.   
En els casos en què els servicis prestats hagen sigut a dedicació parcial, la valoració serà a raó de 0,1 punts per cada mes complet de servici actiu  
De l'esmentada experiència, només es valorarà la que s'haja obtingut durant els 5 últims anys immediatament anteriors a la data d'expiració del termini de presentació d'instàncies per a participar en este procés selectiu.  
Per a la justificació de l'experiència s'aportarà certificat original o còpia compulsada, en què s'acreditaran els termes esmentats anteriorment en este apartat.  
No es computaran els períodes d'excedència forçosa i maternitat. Tampoc es valorarà l'experiència obtinguda en l'exercici de llocs de treball reservats a personal eventual.  
A.2. Formació. Fins una puntuació màxima de 15 punts:  
El coneixement del valencià amb una puntuació màxima d'1 punt, acreditat per mitjà de certificació expedida per la Junta Qualificadora de Coneixements de Valencià, d'acord amb l'escala següent:  
- 0,25 punts pel coneixement oral.  
- 0,50 punts pel grau elemental.  
- 0,75 punts pel grau mitjà.  
- 1 punt pel grau superior.  
Haurà d'aportar-se original o còpia compulsada.  
En cas d'estar en possessió de diversos nivells, únicament es valorarà el major.   
- Per la realització de cursos de formació. Fins a un màxim de 7 punts.   
Només es tindran en compte els cursos de formació directament relacionats amb la plaça de psicòleg en servicis socials o educatius i d'acord amb l'escala següent:  
- Cursos de fins a 20 hores: 3 punts   
- Cursos de fins a 40 hores: 5 punts   
- Cursos de 40 hores o més: 7 punts   
Els cursos esmentats anteriorment hauran d'haver sigut impartits o homologats per qualsevol administració pública o pels seus organismes autònoms, fins i tot els cursos impartits per les federacions de servicis públics de qualsevol sindicat i que estiguen inclosos en plans o acords de formació contínua, aprovats o homologats per la Comissió de Formació de la Generalitat Valenciana, ja siguen en modalitat presencial, a distància o internet.   
La realització dels esmentats cursos s'acreditarà per mitjà de certificació original o còpia compulsada.  
No seran objecte de valoració activitats de naturalesa diferent dels cursos, com ara jornades, seminaris, taules redones, debats, trobades, etc.  
Únicament es valorarà la realització d'un curs per matèria, llevat que el tribunal aprecie continguts distints en més d'un curs sobre matèria semblant.  
Si s'ha realitzat més d'un curs sobre una mateixa matèria es valorarà el de nombre superior d'hores.   
- Per impartir cursos de formació com a professor. Fins a un màxim de 7 punts.   
Només es tindran en compte els cursos de formació directament relacionats amb la plaça de psicòleg en servicis socials o educatius i d'acord amb l'escala següent:  
- Cursos de fins a 20 hores: 3 punts   
- Cursos de fins a 40 hores: 5 punts   
- Cursos de 40 hores o més: 7 punts   
Els cursos esmentats anteriorment hauran d'haver sigut impartits o homologats per qualsevol administració pública o pels seus organismes autònoms, fins i tot els cursos impartits per les federacions de servicis públics de qualsevol sindicat i que estiguen inclosos en plans o acords de formació contínua, aprovats o homologats per la Comissió de Formació de la Generalitat Valenciana, ja siguen en modalitat presencial, a distància o internet.   
La realització dels esmentats cursos s'acreditarà per mitjà de certificació original o còpia compulsada.  
No seran objecte de valoració activitats de naturalesa diferent dels cursos, com ara jornades, seminaris, taules redones, debats, trobades, etc.  
Únicament es valorarà la realització d'un curs per matèria, llevat que el tribunal aprecie continguts distints en més d'un curs sobre matèria semblant.  
Si s'ha realitzat més d'un curs sobre una mateixa matèria es valorarà el de nombre superior gran d'hores.   
A.3. Titulació acadèmica, màxim 3 punts:  
- Diplomatura relacionada o tinga alguna connexió amb el lloc de treball a realitzar: 1 punt.  
- Llicenciatura relacionada o tinga alguna connexió amb el lloc de treball a realitzar: 2 punts.  
- Doctorat en Psicologia: 3 punts.  
Este apartat es justificarà amb el certificat d'estar en possessió de la titulació corresponent o la fotocòpia compulsada de la titulació acreditativa.  
En el supòsit de possessió de dos o més titulacions només es puntuarà la de major grau.  
En este apartat no es valorarà la llicenciatura en Psicologia per ser requisit necessari per a l'accés al lloc.   
ANNEX III  
Temari   
Matèries comunes:  
Tema 1. La Constitució espanyola de 1978. Estructura. Principis generals. La reforma de la Constitució. Drets i deures fonamentals dels espanyols. La seua garantia i suspensió. El Tribunal Constitucional. El Defensor del Poble.  
Tema 2. Organització territorial de l'estat en la Constitució. La província i el municipi. L'Estatut d'Autonomia a la Comunitat Valenciana.  
Tema 3. La Corona. Funcions constitucionals del rei. Successió. La regència i la tutela. La ratificació.  
Tema 4. El poder legislatiu: composició, atribucions i funcionament de les Corts Generals. Elaboració de les lleis.  
Tema 5. El govern i l'administració de l'estat. Relacions entre el govern i les Corts Generals. La llei del govern.  
Tema 6. L'administració pública en l'ordenament espanyol. Llei d'Organització i Funcionament de l'Administració General de l'Estat (LOFAGE). Organismes públics. L'administració consultiva.  
Tema 7. Principis d'actuació de l'administració pública: eficàcia, jerarquia, descentralització, desconcentració i coordinació.  
Tema 8. Sotmetiment de l'administració a la llei i al dret. Fonts del dret públic. La llei i el reglament.  
Tema 9. L'administrat: concepte i classes. Capacitat i les seues causes modificatives. Col·laboració i participació dels ciutadans en les funcions administratives.  
Tema 10. El règim jurídic de les administracions públiques: principis informadors. La competència dels òrgans de les administracions públiques. L'abstenció i recusació.  
Tema 11. Els actes administratius: concepte, elements i classes. Termes i terminis. Requisits. Validesa. Eficàcia. Notificació i publicació. La nul·litat i anul·labilitat. Les disposicions de caràcter general.  
Tema 12. El procediment administratiu. Els interessats. Fases del procediment administratiu comú: iniciació, ordenació, instrucció, finalització i execució. Idea dels procediments especials.  
Tema 13. Revisió dels actes administratius. Revisió d'ofici. Els recursos administratius. El recurs contenciós administratiu.  
Tema 14. La potestat sancionadora. Principis informadors. El procediment sancionador.  
Tema 15. La responsabilitat de l'administració. La responsabilitat de les autoritats i personal al servici de les administracions públiques. Especial referència als procediments en matèria de responsabilitat.  
Tema 16. El règim local espanyol: principis constitucionals. Regulació jurídica.  
Tema 17. El municipi: concepte i elements. El terme municipal. La població i l'empadronament.  
Tema 18. Organització municipal: òrgans de l'Ajuntament. Les competències municipals.  
Tema 19. Ordenances i reglaments de les entitats locals. Classes. Procediment d'elaboració i aprovació. Els bans.  
Tema 20. El personal al servici de l'administració local. Adquisició i pèrdua de la condició de funcionari. Les situacions administratives. El personal laboral. Drets i deures dels funcionaris locals. Sistema retributiu. Incompatibilitats. Règim disciplinari. La Seguretat Social dels funcionaris de l'administració local.  
Tema 21. Hisendes locals. Classificació d'ingressos.  
Matèries específiques:  
Tema 22. La Llei de Servicis Socials de la Comunitat Valenciana.  
Tema 23. Competències municipals en matèria de servicis socials.  
Tema 24. Funcions del psicòleg en l'àmbit dels servicis socials generals.  
Tema 25. Disseny de programes d'intervenció social. La seua estructura i elements bàsics.  
Tema 26. Concepte d'intervenció social i comunitària. Característiques diferencials.  
Tema 27. La prevenció en salut mental. Contingut dels programes preventius.  
Tema 28. El tractament del menor en la legislació vigent. Aspectes més rellevants.  
Temes 29. Principis pedagògics i organitzatius de la intervenció social en menors.  
Tema 30. Caracterització del menor en situació de desemparament. Tipologia de recursos per a menors a la Comunitat Valenciana.  
Tema 31. Programes i estratègies d'actuació municipal en l'àmbit del menor.  
Tema 32. Conceptualització del maltractament infantil. Factors de risc.  
Tema 33. Conseqüències del maltractament infantil. Tipologia de conseqüències.  
Tema 34. Sistemes de detecció del maltractament infantil. Indicadors específics i inespecífics. La intervenció dels distints professionals en la detecció.  
Tema 35. El fenomen de les drogodependències. Anàlisi dels factors de risc.  
Tema 36. Joventut., característiques i programes d'intervenció psicosocial.   
Tema 37. Intervenció psicosocial en tercera edat.  
Tema 38. Violència de gènere. Tipologia i recursos.  
Tema 39. La problemàtica de la dona en situació de risc.  
Tema 40. La família. Funcions. Desenvolupament.  
Tema 41. El cicle evolutiu familiar. Crisis evolutives.  
Tema 42. Teràpia familiar. Concepte. Evolució i situació actual. Diversos corrents teòrics.  
Tema 43. La teràpia de família aplicada als servicis socials. Intervenció en contextos no clínics.  
Tema 44. La família en la societat actual. Concepte. Naturalesa. Canvis estructurals. Intervenció psicosocial.  
Tema 45. Famílies multiproblemàtiques. Concepte. Naturalesa. Diagnòstic i intervenció social.   
Tema 46. Mediació i orientació familiar.  
Tema 47. Aspectes sociològics de la migració. El procés d'adaptació i altres conceptes associats.  
Tema 48. La migració des de la perspectiva psicosocial. Elements estressors i estratègies d'afrontament.  
Tema 49. Orde de 14 de juliol de 1999, de la Conselleria de Cultura, Educació i Ciència, per la qual es regulen les condicions i el procediment per a flexibilitzar, excepcionalment, la duració del període d'escolarització obligatòria dels i de les alumnes que tenen necessitats educatives especials derivades de condicions personals de sobredotació intel·lectual (DOGV núm. 3554 de data 05.08.1999).  
Tema 50. Orde de 16 de juliol de 2001 per la qual es regula l'atenció educativa a l'alumnat amb necessitats educatives especials escolaritzat en centres d'Educació Infantil (2n cicle) i Educació Primària (2001/m8955) (DOGV núm. 4087 de 17.09.2001).  
Tema 51. Llei 11/2003, de 10 d'abril, de la Generalitat, sobre l'Estatut de les Persones amb Discapacitat (2003/4345) (DOGV núm. 4479 d'11.04.2003).  
Tema 52. Resolució de 21 de juliol de 2004, de la Direcció General d'Ensenyança de la Conselleria de Cultura, Educació i Esport, per la qual s'autoritzen els centres i programes de compensació educativa a centres públics i privats concertats subvencionats amb fons públics que impartixen ensenyances d'Educació Infantil (2n cicle), Primària i Secundària per al curs 2004-2005 (2004/X7999) (DOGV núm. 4809 de 30.07.2004).  
Tema 53. Decret 39/2008, de 4 d'abril, del Consell, sobre la convivència en els centres docents no universitaris sostinguts amb fons públics sobre els drets i deures de l'alumnat, pares, mares tutors o tutores, professorat i personal d'administració i servicis.  
Tema 54. Orde del 15 de maig de 2006, de la Conselleria de Cultura, Educació i Esport, pel qual s'establix el model d'informe psicopedagògic i el procediment de formalització.  
Tema 55. Orde de l'11 de novembre de 1994, de la Conselleria d'Educació i Ciència, per la qual s'establix el procediment d'elaboració del dictamen per a l'escolarització dels alumnes amb necessitats educatives especials.   
Tema 56. Reial Decret 943/2003, de 18 de juliol, pel qual es regulen les condicions per a flexibilitzar la duració dels diversos nivells i etapes del sistema educatiu per als alumnes superdotats intel·lectualment.   
Tema 57. Ensenyances mínimes d'Educació Primària.   
Tema 58. Ensenyances mínimes de l'Educació Infantil.  
Tema 59. Aspectes bàsics del funcionament dels servicis psicopedagògics escolars. Elaboració del pla d'activitats i memòria del curs.   
Tema 60. Programa de transició primària secundària.   
Tema 61. Concessió i reutilització de materials individuals destinats a l'alumnat amb necessitats educatives especials   
Tema 62. Ajudes i beques per a alumnat amb necessitat específica de suport educatiu extraescolar.  
Tema 63. Orde del 13 de desembre de 2007, de la Conselleria d'Educació, sobre avaluació de l'Educació Primària.  
Tema 64. Sol·licitud de recursos personals complementaris d'Educació Especial per a centres d'educació infantil i primària.   
Tema 65. Assessorament psicopedagògic en una escola inclusiva.   
Tema 66. Intervenció logopèdica escolar: adquisició i desenvolupament del llenguatge, avaluació i alteracions del llenguatge i programes d'intervenció logopèdica en l'escola. Diagnòstic de trastorns mentals més freqüents en l'àmbit escolar.  
Tema 67. Trastorns d'inici en la infància, infància o adolescència. Programes d'intervenció escolar.  
Tema 68. Integració de l'alumnat immigrant en el centre escolar. Programa d'intervenció.  
Tema 69. El desenvolupament en l'edat de l'Educació Infantil: implicacions educatives.  
Tema 70. El desenvolupament en l'edat de l'Educació Primària (I): implicacions educatives.  
Tema 71. El desenvolupament en l'edat de l'Educació Secundària Obligatòria (II): implicacions educatives.  
Tema 72. La tutoria com a element de la funció docent. Funcions del tutor en Primària. Aportacions de la Psicologia i de les CC. De l'educació al desenvolupament d'estes funcions: programes d'actuació.  
Tema 73. Ensenyança d'habilitats bàsiques i hàbits d'autonomia principalment amb alumnes amb dèficits o disfuncions.  
Tema 74. Programes d'ensenyar a pensar, d'aprendre a aprendre. Principis comuns i panorama general.  
Tema 75. Presentació i desenvolupament d'algun programa concret d'intervenció per a aprendre a pensar.  
Tema 76. Mètodes i tècniques de treball intel·lectual i el seu desenvolupament en Primària i Secundària: principis generals i aplicacions en àrees o àmbits específics.  
Tema 77. L'enfocament preventiu dels problemes escolars i d'aprenentatge. Grups de risc i recursos compensatoris.  
Tema 78. Avaluació psicopedagògica: avaluació de la capacitat intel·lectual, de les aptituds bàsiques i d'altres característiques personals relacionades amb l'aprenentatge. Instruments i tècniques d'esta avaluació.  
Tema 79. Avaluació del procés d'ensenyança: avaluació dels projectes curriculars, de la programació, dels materials curriculars, de les activitats educatives, de l'organització escolar.  
Tema 80. Avaluació de l'aprenentatge: avaluació dels processos i dels resultats d'aprenentatge en els alumnes. Avaluació de la competència curricular.  
Tema 81. L'Educació Especial: del model del dèficit al de necessitats educatives especials. Principis generals de la intervenció educativa en estes necessitats.  
Tema 82. L'organització en l'atenció a la diversitat: aules i centres específics; integració d'alumnes amb necessitats educatives especials (NEE) en l'escola ordinària. Principis i mètodes d'integració escolar. Criteris d'escolarització.  
Tema 83. Organització i modes de treball en l'aula amb alumnes amb necessitats educatives especials. Actuacions específiques amb estos alumnes.  
Tema 84. Adaptacions curriculars: conceptes i principis generals. Adaptacions curriculars significatives per a alumnes amb necessitats educatives especials (NEE) i les seues classes: d'accés al currículum, metodològiques, en continguts, en avaluació.  
Tema 85. Dèficits sensorials: els seus tipus i avaluació. Sistemes de comunicació en alumnat amb dèficit sensorial.  
Tema 86. Intervenció educativa i adaptacions curriculars amb alumnes cecs.  
Tema 87. Intervenció educativa i adaptacions curriculars amb alumnes sords.  
Tema 88. Alumnat amb disfuncions o dèficits motors. Barreres d'accés al currículum. Criteris per a l'adaptació curricular. Sistemes de comunicació alternativa. Ergonomia aplicada a l'alumnat.  
Tema 89. Diferents ritmes d'aprenentatge. Intervenció educativa.  
Tema 90. La coordinació i organització dels servicis i gabinets psicopedagògics escolars a la Comunitat Valenciana.  
Les presents bases i convocatòria podran ser impugnades de conformitat amb el que establix la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Contra les presents bases, que posen fi a la via administrativa, es podrà interposar pels interessats recurs de reposició en el termini d'un mes davant de l'Alcaldia, previ al contenciós administratiu en el termini de dos mesos davant del Jutjat Contenciós Administratiu de València, a partir del dia següent al de publicació del seu anunci en el Diari Oficial de la Comunitat Valenciana (article 46 de la Llei 29/1998, de 13 de juliol, Reguladora de la Jurisdicció Contenciosa Administrativa).  
Benigànim, 27 de juny de 2008.- L'alcalde: Juan Antonio Puchades Arce.